לפני נסיעה התקשרו לחברות השונות אשר מספקות לכם את שירותי התקשורת ובקשו להקפיא את המנוי- תוכלו לחסוך עד מאות שקלים בחודש.
למה להמשיך ולשלם על מוצר כאשר אינכם משתמשים בו? לפני נסיעה התקשרו לחברות השונות אשר מספקות לכם את שירותי התקשורת ובקשו להקפיא את המנוי. קחו בחשבון שאם התחייבתם לחברה, תקופת ההתחייבות בה תתארך כאורך התקופה שבה המנוי הוקפא. לרוב, הקפאת המנוי אינה כרוכה בעלויות.
אם תזכרו להקפיא את המנויים שלכם אצל חברות התקשורת השונות כאשר אתם טסים לחופשה תוכלו לחסוך עד 755 ₪ בחודש.
HOT: אין אפשרות להקפיא, ניתן לקבל לזיכוי של עד 3 חודשים עם הצגת הוכחה לנסיעה לחו"ל (שליחת כרטיס הטיסה בפקס לאחר החזרה מחו"ל).
לחלופין ניתן לבצע ניתוק זמני בעלות שנעה בין 200-600 ₪, תלוי בסוג המנוי.
YES: אפשרות להקפאה של מינימום חודש ומקסימום 4 חודשים, כאשר בזמן ההקפאה עדיין משלמים דמי שכירות עבור הממירים: 24.90 ₪ לחודש עבור ממיר MAX ו - 14.80 ₪ לחודש עבור ממיר רגיל.
תשתית של HOT לא ניתן להקפיא, אך ניתן לקבל זיכוי לפי התנאים שפורטו בסעיף טלוויזיה. תשתית של בזק ניתן להקפיא עד 3 חודשים ללא עלות.
הספקיות השונות מאפשרות להקפיא את המנוי, אלא אם כן מדובר בחבילת "בנדל" חבילה הכוללת ספק ותשתית- ואז לא ניתן להקפיאה.
בזק בינלאומי: ניתן להקפיא מנוי עד 3 חודשים ללא עלות.
013 נטוויז'ן: מנויים ללא התחייבות ניתן להקפיא עד 3 חודשים ללא עלות, לא ניתן להקפיא מנויים בהתחייבות.
אינטרנט רימון: ניתן להקפיא מנוי עד 3 חודשים ללא עלות.
012 סמייל: ניתן להקפיא מנוי עד חודש ללא עלות.
מנוי לעיתונים היומיים: מעריב, ידיעות והארץ – ניתן להקפיא עד 3 חודשים ללא עלות.
באופן כללי, במידה והלקוח נוסע לתקופה ממושכת יש שירותים נוספים, מעבר לתוכנית, דוגמת שירות תיקונים, חבילת הודעות וכדומה, אשר כדאי לבטלם זמנית כדי לחסוך בעלויות.
בכל מקרה תמיד מומלץ ליצור קשר עם נציגי השירות של חברת הסלולר כדי לקבל מידע וטיפים על חסכון בעלויות במהלך אותה התקופה.
אורנג' : ניתוק זמני עד 3 חודשים בעלות חד פעמית של 36 ₪ (לא כולל מע"מ) ותקופת ההתחייבות לא מתארכת.
פלאפון: מנוי בהתחייבות לתוכנית אינו יכול להקפיא מנוי, אולם, ישנן תוכניות בהתחייבות בהן ניתן לעבור בין חבילות דקות, למשל 1000 דקות, 500 דקות וכו'. לקוח שנוסע לתקופה ממושכת יכול להחליף מסלול בתוך התוכנית לחבילת דקות מינימלית בה התשלום נמוך יותר. מנוי שאינו נמצא בהתחייבות ומעוניין להוזיל עלויות למינימום, יכול לעבור לתוכנית עם דמי מנוי מינמליים (העלות משתנה מתוכנית לתוכנית) או לעבור לתוכנית פריפייד בה אין תשלום חודשי בכלל. מעבר ממסלול רגיל למסלול פריפייד כרוך בעלות חד פעמית של 250 שקל.
סלקום: לא ניתן להקפיא מנוי, אך בדומה לפלאפון, ישנם מסלולים שניתן לצמצם בהם את העלות חודשית לתקופה המבוקשת.
מסלולי הטלפון הקווי של 012 סמייל ואקספון הינם ללא התחייבות, ולכן אין בעיה להפסיק את השירות בכל עת. HOT מציעה את הצעתה מהסעיפים הקודמים (זיכוי בהצגת כרטיסי טיסה). בזק מאפשרת הקפאת מנוי עד שנתיים בעלות חד פעמית של 19.80 ₪.